สวัสดีค่ะ ต้นเดือนมีเพศสัมพันธ์กับแฟนรอบแรกรอบเดียว หลั่งนอกแต่พบว่าถุงแตกตอนหลั่งค่ะ เลยกินยาคุมฉุกเฉินหลังจากนั้นภายใน20 นาที ผ่านมา 1 อาทิตย์ พบว่าเลือดออกมา 3-4วันค่ะ คล้ายประจำเดือนแต่กลิ่นไม่ใช่ค่ะ กลิ่นคือเลือดปกติ การที่เลือดออกมาสามารถรับรองได้มั้ยคะว่ายาคุมทำงานแล้วโอกาสตั้งครรภ์ไม่มีหรือมีน้อยมากๆ แล้วอยากทราบว่าประจำเดือนจะมาช้ากว่าปกติประมานกี่วันคะ ขอบคุนค่ะ
สวัสดีค่ะ หากถุงยางอนามัยแตก ก็จะมีโอกาสตั้งครรภ์ได้ แต่หากได้ทานยาคุมฉุกเฉินไปภายในไม่เกิน 20 นาที ยาคุมฉุกเฉินก็จะช่วยป้องกันการตั้งครรภ์ได้ประมาณ 95%และหลังจากทานยาคุมฉุกเฉินไป 1 สัปดาห์ ได้มีเลือดออกมา 3-4 วัน หากไม่ใช่วันที่ที่ประจำเดือนจะมา ก็น่าจะเป็นเลือดที่เกิดจากผลของยาคุมฉุกเฉินได้ค่ะ ไม่ได้อันตรายอะไร และการที่มีเลือดออกมา ก็แสดงว่าไม่น่ามีการตั้งครรภ์เกิดขึ้น อย่างไรก็ตาม หากจะให้แน่นอน ก็ควรตรวจหาการตั้งครรภ์หลังจากที่มีเพศสัมพันธ์ไปแล้ว 2 สัปดาห์ค่ะสำหรับประจำเดือนนั้น อาจมาในช่วงเวลาเดิม หรืออาจมาช้ากว่าปกติได้ โดยมาหลังจากที่มีเลือดออกไปแล้วประมาณ 4 สัปดาห์ค่ะ